section_heading: Srodna vozila
paragraph_text: Prvotni se pogon koristio kabelima (tzv. cable-car), kabel bi se između tračnica pomicao iz strojarnice u zgradi (prematanjem), a tramvaj se pomoću uređaja kačio na kabel i otkačivao kada se željelo stajati. Sustavi ovakve vrste postoje danas samo u manjem obujmu i uglavnom služe kao turistička atrakcija (npr. San Francisco cable-car).